PATVIRTINTA:

VDU Šalpos valdybos posėdyje 2022 m. lapkričio 22 d.

Protokolo nr. ŠV22-003

**STUDENTIŠKOMS UNIVERSITETO ORGANIZACIJOMS REMTI SKIRTOS UNIVERSITETO TEIKIAMOS PARAMOS 2023 M. PROJEKTŲ PAGRIDNINIO ORGANIZACIJŲ PROJEKTO KONKURSO PARAIŠKŲ TERMINAI IR SPECIALIEJI REIKALAVIMAI**

*Organizacija teikdama projekto paraišką į I, II, III, IV prioritetinę veiklos kryptį turi atitikti šiuos kriterijus:*

1. Universiteto organizacija, vadovaujanti[s universiteto organizacijų įteisinimo ir jų veiklos aprašo nustatyta tvarka, turi](http://www.vdu.lt/lt/file/download/34190) būti įgijusi universiteto organizacijos statusą, o jos tikraisiais nariais turi būti ne mažiau kaip 2/3 studentų statusą universitete turinčių asmenų;
2. Ne mažiau kaip 2/3 visų projekto vykdytojų turi būti studentų statusą turintys asmenys;
3. Ne mažiau kaip 2/3 visų projekto dalyvių turi būti moksleiviai ir/ar universiteto bendruomenės nariai.

*Organizacija teikdama projekto paraišką į V prioritetinę veiklos kryptį papildomai (be anksčiau išvardintų kriterijų)* turi turėti teisę atstovauti studentų interesams Vytauto Didžiojo universitete, vadovaujantis Lietuvos Respublikos Seimo 2009 m. balandžio 30 d. Nr. XI-242 priimtu Lietuvos Respublikos Mokslo ir studijų įstatymu bei Lietuvos Respublikos Seimo 2010 m. gegužės 28 d. nutarimo Nr. XI-859 (Lietuvos Respublikos Seimo 2016 m. birželio 29 d. nutarimo Nr. XI-242 nauja redakcija) nutarimu patvirtintu Vytauto Didžiojo universiteto statutu.

*Norinčios dalyvauti projektų atrankos konkurse organizacijos turi pateikti elektroninėje apklausų sistemoje šiuos dokumentus:*

* Užpildyti elektorinę projekto paraiškos versiją;
* Elektroninėje projekto paraiškos apklausų sistemoje įkelti šiuos dokumentus:
* vieną organizacijos saugiu elektroniniu arba originaliu parašu ir antspaudu (jei organizacija jį turi) patvirtintą pareiškėjo deklaraciją, dėl duomenų tikrumo;
* vieną, elektroninę versiją, organizacijos saugiu elektroniniu arba originaliu parašu ir antspaudu (jei organizacija jį turi) patvirtintą standartizuotos formos organizacijos narių sąrašą, kurio puslapiai turi būti sunumeruoti;
* jeigu organizacija yra juridinis asmuo, pirmą kartą dalyvaujantis Universiteto studentiškų organizacijų paramos konkurse, tai turi pristatyti paramos gavėjo statuso elektroninę versiją;
* organizacijos įstatų, nuostatų elektroninę kopiją (pateikiama, jeigu šis dokumentas pasikeitė po VDU organizacijos statuso suteikimo datos);
* elektronines, pageidautina PDF formatu bendradarbiavimo sutarčių kopijas, jei projektas vykdomas su partneriais;
* elektroninę projekto vadovo gyvenimo aprašymo versiją;
* kitų organizacijos iniciatyva teikiamų su projekto įgyvendinimu susijusių dokumentų elektronines versijas;
* laisvos formos, elektroninę versiją, organizacijos metinės veiklos ataskaitą už 2021 kalendorinius metus.

*Svarbiausi aspektai į kuriuos bus atsižvelgiama vertinant pateiktus projektus:*

* **Idėjos ir (ar) metodų naujumas / projekto novatoriškumas**. Projektas turėtų pateikti naują požiūrį į esamą problemą ir jos sprendimą, taikyti inovatyvius metodus;
* Į projekto veiklas turi būti įtraukiami **mažiau galimybių turintys asmenys** (pvz.: neįgalieji, našlaičiai, asmenys užaugę globos namuose, esantys iš daugiavaikių šeimų, atvykę iš užsienio šalių ar kiti socialine / ekonomine prasme turintis mažiau galimybių veikti asmenys);
* **Vytauto Didžiojo universiteto vardo puoselėjimas**. Projektai turi prisidėti prie Vytauto Didžiojo universiteto kaip aktyvaus ir socialiai atsakingo universiteto įvaizdžio kūrimo, suteiktų galimybę studentams pasijusti universiteto bendruomenės nariais organizuojant ir įgyvendinant šventes, renginius, viešas akcijas susijusias su socialine veikla.

*Projekto paraiškos teikimo terminai ir sąlygos:*

* paraiškas organizacijos privalo pristatyti iki 2023 m. vasario 13 d. 13:00 val. (dienos) elektronine versija. Jei kils techninės kliūtys, susisiekite el. paštu studentas@vdu.lt (nepateikus paraiškos ir pareiškėjo deklaracijos iki nurodyto termino, paraiška nebus priimama ir vertinama);
* projekto paraiškoje nurodytos finansinės išlaidos ir veiklos gali būti įgyvendintos laikotarpyje nuo 2023 m. kovo 1 d. iki 2023 m. gruodžio 1 d.;
* organizacija gali teikti tik 1 (vieną) projekto paraišką į vieną prioritetinę veiklos kryptį;
* teikiant projektus į I, II, III, IV prioritetinę veiklos kryptį, negalima teikti į V prioritetinę veiklos kryptį ir atvirkščiai;
* minimali vienam projektui iš universiteto prašoma paramos suma teikiant projektus į I, II, III, IV prioritetinę veiklos kryptį suma 300 eurų (trys šimtai eurų, 00 ct), maksimali – 1400 eurų (vienas tūkstantis keturi šimtai eurų, 00 ct).